fi fi fi sv fi fi fi fi sv fi fi fi fi cs fi fi fi fi fi de fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Halpa alkoholi romahduttaisi alkoholiveron tuotot - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Alkoholijuomien verotuksesta keskusteltaessa on toistuvasti esitetty, että jos matkustajien Suomeen tuomat alkoholijuomat ostettaisiin Viron ja muiden halvan alkoholin maiden sijaan Suomesta, saisi Suomi 300 miljoonaa euroa enemmän alkoholiverotuloja kuin nykyisin.
Näin väitti viimeksi Panimoliitto tammikuun 9. päivän tiedotteessaan ja esitti samalla Suomeen Viroon nähden kilpailukykyistä alkoholiverotusta. Väite on kuitenkin virheellinen ja harhaanjohtava.
Noin 300 miljoonan euron verotulot saadaan seuraavalla laskutavalla:
Suomalaiset matkustajat toivat vuonna 2013 Suomeen alkoholijuomia kaiken kaikkiaan 8,9 miljoonaa litraa 100-prosenttiseksi alkoholiksi muunnettuna. Jos tämä määrä olisi ostettu Suomesta ja siitä olisi maksettu Suomen hinnat ja Suomen verot, olisivat valtion alkoholijuomista keräämät valmisteverot lisääntyneet noin 327 miljoonalla eurolla.
On selvää, etteivät alkoholia Virosta ja muista halvemman hintatason maista Suomeen tuovat siirry ilman eri syytä ostamaan yhtä suurta alkoholimäärää täältä Suomesta, jos vero- ja hintataso pysyy nykyisenä.
Jos alkoholin verotus olisi Suomessa nykyistä selvästi lievempää, olisi tuo verokertymä tietenkin huomattavasti pienempi kuin 300 miljoonaa euroa. Jos esimerkiksi Suomen alkoholiverot olisivat Viron tasolla, olisivat ulkomailta tuomatta jätettyjen, ja sen sijaan Suomesta ostettujen alkoholijuomien verotuotot vain noin 103 miljoonaa euroa. Se on alle kolmasosa 327 miljoonasta eurosta.
Suomen verotuotosta haihtuisi lähes miljardi euroa..
Viron verotasojen soveltaminen Suomessa romahduttaisi alkoholiverojen tuoton. Valtion vuonna 2013 alkoholijuomaveron tuottona keräämät 1 330 miljoonaa euroa surkastuisivat 348 miljoonaan euroon, koska alhaiset Viron kanssa kilpailukykyiset alkoholiverot koskisivat kaikkea Suomessa myytyä alkoholia.
Mikäli veronalennus olisi maltillisempi, olisivat luvut tietenkin pienempiä, mutta suunta olisi sama. Esimerkiksi vuoden 2004 keskimäärin noin 33 prosentin veronalennus alensi Suomessa vuodesta 2003 vuoteen 2005 valtion alkoholiverotuloja 391 miljoonalla eurolla, 1364 miljoonasta eurosta 973 miljoonaan euroon.
Kokonaisvaikutuksen arvioimiseksi on vielä otettava huomioon, että alkoholin halpa hinta lisäisi sen kulutusta. Vuoden 2004 tapahtumien perusteella voidaan karkeasti arvioida, että Suomen alkoholiverojen alentaminen Viron tasolle eli keskimäärin lähes 75 prosentilla voisi lisätä kulutusta jopa neljänneksen. Tämä puolestaan lisäisi valmisteverotuottoja noin 87 miljoonalla eurolla.
Kaiken kaikkiaan Viron verotasoilla olisi Suomen valtiolle kertynyt vuonna 2013 alkoholiverotuloja noin 541 miljoonaa euroa. Se olisi lähes 60 prosenttia ja 689 miljoonaa euroa vähemmän kuin mitä valtio todella keräsi vuonna 2013.
.. ja alkoholin kulutus nousisi EU:n kärkeen
Jos Viron verotasoihin siirtyminen lisäisi kulutusta neljänneksellä, olisi alkoholin aikuista kohti laskettu tilastoitu kulutus ollut vuonna 2013 9,1 litran sijasta 14,5 litraa. Näin Suomesta olisi tullut EU:n eniten alkoholia kuluttava maa.
Jos alkoholin välittömät haittakustannukset olisivat nousseet kulutuksen kasvun tahdissa, ne olisivat vuonna 2013 olleet Päihdetilastollisessa vuosikirjassa arvioitujen noin 1367 miljoonan euron sijasta noin 1709 miljoonaa euroa.
Tämänkaltaiseen tai vähäisempäänkään alkoholiverojen alentamiseen Suomen valtiolla ei ole varaa.
Eeva Ollila, Alkoholiankka, YP:n blogi 19.1.2015
Esa Österberg johtava asiantuntija Alkoholi ja huumeet, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.